Тема. Дуслык белән көчле без.

Максат: матур яшәү өчен дуслаша белү сыйфатлары тәрбияләү

Җиһаз: татар теленең аңлатмалы сүзлеге, “Мәкальләр” китабы, презентация, компьютер, экран, мп3 җыр “Әлдә дуслар бар әле”
Тәрбия сәгате барышы

I.Уңай психологик халәт тудыру.

- Хәерле көн, укучылар!  Бер-беребезнең кулларын тотышып елмаябыз һәм матур теләкләр телибез. Көнебез имин үтсен! Сәламәт булыйк! 

2. Өйгә бирелгән эшне тикшерү һәм үз-үзеңә бәя бирү.

II. Уку мәсьәләсен кую.
Бик биек тауда көтүче яшәгән. Бервакыт яңгырлы бер төндә өч кеше аның ишеген шакыган. 

· Минем куышым бик бәләкәй, берегез генә керегез. Сез кемнәр соң? – дип сораган көтүче.

· Без – дуслык, бәхет һәм байлык. Иң башлап кайсыбыз керүен үзең хәл ит...

· Төркемнәрдә тикшерү өчен сораулар:
-Сез ничек уйлыйсыз: көтүче кемне сайлаган?

- Ни өчен?

(Дуслык керү белән өйгә бәхет тулган, байлык килгән)

Димәк, бүгенге дәрестә сүз нәрсә турында барачак?(Дуслык)

Үз-үзеңә бәя кую.

III. Уку мәсьәләсен чишү.
Төркемнәрдә тикшерү:

1. 1нче бирем. Нәрсә ул дуслык? (балалар җавабы)

2. Татар теленең аңлатмалы сүзлегендә аңа шундый билгеләмә бирелгән.

(Дуслык – ихтыяҗларның, карашларның, фикерләрнең уртаклыгына  нигезләнгән  мөнәсәбәт).

2нче бирем. Дуслык мөнәсәбәте кемнәр һәм нәрсәләр арасында булырга мөмкин? (Җаваплар) Сез кем белән дус?

3нче төркем. Дус, дуслык сүзләре белән бәйләнешле нинди мәкальләр беләсез?(Йөз сум акчаң булганчы- йөз дустың булсын. Турылыгы аз кешенең дусты да аз була. Дус көйдереп әйтер, дошман көлдереп әйтер. Тугы дус- җанлы хәзинә. Игелек эшләүче дуслар бүләк таләп итмиләр. Дусларны бәхет бирә, бәхетсезлек сыный.)

Уйнап алабыз. Куллар дуслашырга ярдәм итәме? 

·   Бер-берегезнең кулларын тотыгыз. 
·   Алар турында нәрсә әйтеп була? 
·   Дусларча бер-берегезнең кулларын    кысыгыз. 
·   Нәрсә тоясыз? 
· Әйдәгез әле сыйныфта утырган бар кеше дә бер-берсе белән дус икән дип күз алдына китерик һәм дусларга карата яхшы, җылы сүзләр әйтик, теләкләр әйтик (таза бул, бәхетле бул, әти-әниеңне хөрмәт ит, тырыш, уңган бул, тәртипле, итәгатьле бул, дөреслек яклы бул, син минем киңәшчем һ.б.)
Әле сез дуслашырга өйрәнәсез генә. Сезнең дуслыгыгыз нык, чын, мәңгелек булсын өчен аның таләпләрен  үтәргә кирәк. Мин сезгә берничәсен тәкъдим итәм (слайдтан уку)
Әгәр дә сез шушы кагыйдәләрне үтәсәгез, һичшиксез чын дуслар табарсыз һәм үзегез дә шундый ук дус булырсыз.

Нәтиҗә. Бүгенге сыйныф сәгатендә сүз нәрсә турында барды?
Үзегезгә нинди нәтиҗәләр ясадыгыз? 
Әйдәгез, дус яшик!!!
